Nordjyllands Politi og Nordjyllands Beredskab afholdt tirsdag eftermiddag en stor øvelse i Fårup Sommerland, hvor 250 mand deltog. -	Det er noget, vi gør med jævne mellemrum for hele tiden at vores færdigheder skarpe, siger Mads Hessellund, der er vagtchef hos Nordjyllands Politi. Nordjyllands Politi afholder ofte den slags øvelser flere gange om året. Denne gang var øvelsen dog i en endnu større skala, da man havde valgt at udvide med Nordjyllands Beredskab. Se, hvordan det foregik under øvelsen i Fårup Sommerland: Færdigheder og samarbejde trænes Parken var i dag lukket på grund af årstiden, og det var derfor muligt for myndighederne at bruge de store arealer til øvelsen. Øvelsen var i gang i tre timer, hvor 72 figuranter, 20 dukker, politibetjente, redningsfolk og en lang række køretøjer – heriblandt flere ambulancer – deltog. Formålet var at træne samarbejdet med beredskabet, så man sikrer, at det til hverdag forløber så effektivt som muligt. Det var blandt andet førstehjælp til mange mennesker, der skulle trænes i. -	Vi træner i alvorlige hændelser, hvor der er mange tilskadekomne på samme sted, og det giver en masse læringspunkter, som vi drager nytte af senere, siger Søren Korsgaard, der er teamleder hos Nordjyllands Beredskab.

Referat:
Har man lagt mærke til ekstra udrykningskøretøjer omkring Fårup Sommerland tirsdag eftermiddag, så har det bare været en øvelse.